Video: Vaaldam-besoedeling ondersoekDie Demokratiese Alliansie wil dringend met die minister van waterwese vergader om grootskaalse besoedeling in en om die Vaaldam te ondersoek. eNuus het onlangs verskeie dorpe in Mpumalanga besoek waar rou riool direk in woonbuurte, naby skole en in die dam gepomp word. Een van die redes hiervoor wat aangevoer word is die suiweringsaanlegte van die Lekwa-munisipaliteit wat glo al jare lank buite werking is. Die beeldmateriaal is deur eNuus op YouTube gelaai. eNuus word elke aand om 19:00 op DStv, kanaal 144 uitgesaai.